CELEX: 62006TN0357
Language: sk
Date: 2006-12-05 00:00:00
Title: Vec T-357/06: Žaloba podaná 5. decembra 2006 – Koninklijke Wegenbouw Stevin/Komisia

27.1.2007   
            
            
               SK
            
            
               Úradný vestník Európskej únie
            
            
               C 20/24
            
         Žaloba podaná 5. decembra 2006 – Koninklijke Wegenbouw Stevin/Komisia
   (Vec T-357/06)
   (2007/C 20/36)
   Jazyk konania: holandčina
   Účastníci konania
   
      Žalobca: Koninklijke Wegenbouw Stevin BV (v zastúpení: E. H. Pijnacker Hordijk a Y. de Vries, advokáti)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť v prípade žalobcu rozhodnutie Komisie z 13. septembra 2006 o spôsobe uplatnenia článku 81 ES, ktoré bolo Koninklijke Wegenbouw Stevin oznámené 25. novembra 2006 [vec COMP/F/38.456 – Asfalt – Holandsko – K(2006) 4090, konečné znenie],
            
         
               —
            
            
               subsidiárne zrušiť článok 2 rozhodnutia v prípade žalobcu alebo v každom prípade znížiť podstatne pokutu uloženú žalobcovi článkom 2 rozhodnutia,
            
         
               —
            
            
               zaviazať Komisiu na náhradu trov konania.
            
         Žalobné dôvody a hlavné tvrdenia
   Žalobca napáda rozhodnutie Komisie z 13. septembra 2006 o konaní podľa článku 81 ES (Vec COMP/F/38.456 – Asfalt – NL), ktorým bola žalobcovi uložená pokuta za porušenie článku 81 ES.
   Na podporu svojej žaloby žalobca uvádza na prvom mieste, že došlo k nesprávnemu posúdeniu skutkových okolností, čo viedlo k nesprávnemu posúdeniu správania sa spoločností staviteľov ciest vzhľadom na článok 81 ES. Podľa žalobcu zo strany dodávateľov asfaltu došlo k typicky veľmi závažnému porušeniu pravidiel EÚ týkajúcich sa hospodárskej súťaže. Uvádza, že piati vedúci zákazníci odoberajúci asfalt na stavbu ciest sa pokúsili bojovať s týmto kartelom s primárnym cieľom získať pre seba čo najvýhodnejšie kolektívne zľavy.
   Žalobca sa takisto odvoláva na porušenie článku 81 ES a článku 23 nariadenia č. 1/2003 vo vzťahu k určeniu výšky uloženej pokuty. Podľa žalobcu základná čiastka pokuty je príliš vysoká a zvýšenia uložené za nespoluprácu a za to, že žalobca údajne bol návodcom a vodcom kartelu, sú nedôvodné.
   Napokon žalobca uvádza, že Komisia odmietla umožniť mu prístup k odpovediam na oznámenie o výhradách ostatných účastníkov. Podľa žalobcu bol takýto postup v rozpore s právom na obranu.